גיבורי האולימפוס
התגשמות נבואות

הנבואה הראשונה בסדרת הספרים היא:
בן הברק, מהאדמה הישמר,
נקמת הענקים מהשבעה תתעורר,
הכבשן והיונה את הכלוב ישברו,
ובזעמה של הרה את המוות יעוררו.
הנבואה מתגשמת כך:
בן הברק, מהאדמה הישמר – בן הברק הוא ג'ייסון, והוא צריך להיזהר מהאדמה, כי גאיה היא אלת האדמה והיא רוצה למנוע ממנו להרוס את מזימתה.
נקמת הענקים מהשבעה תתעורר  – הענקים רוצים לנקום באלים, שבעת החצויים מהנבואה הגדולה יעוררו את זעמם של הענקים.
הכבשן והיונה את הכלוב ישברו – ליאו שהוא בן הפייסטוס (אל הנפחים) שסמלו הוא כבשן ופייפר בת אפרודיטה (אלת האהבה) שסמלה יונה. צריכים לשבור את הכלוב שהרה/יונו מוחזקת בו.
ובזעמה של הרה את המוות יעוררו – הם משחררים את הרה, והיא מתגלה בדמותה האמיתית, ג'ייסון לא מספיק להסיט את מבטו ונהרג ואז חוזר לחיים כי שערי המוות נפתחו.
במהלך "בן נפטון" נותן מארס נבואה לקונית וברורה יותר מהרגיל לחצויים שיצאו צפונה:
לכו לאלסקה.

מצאו את תנטוס ושחררו אותו.

חזרו עד השקיעה בעשרים וארבעה ביוני או שתמותו.
בהמשך מופיעה נבואה "אמיתית" מפי ההרפיה אלה, אך היא מקוטעת:
צפונה לאלים כתר הלגיון נחבא,
בנפילה מקרח בן נפטון יטבע...
אלה מוסיפה "שרוף... השאר שרוף" וכך מתברר שהיא קראה עותק שרוף-למחצה של ספרי הסיבילות, מה שהופך אותה ליקרת ערך בעיקר בעיני אוקטביאנוס, האאוגור שמחפש אחר הספרים.
הנבואה מתגשמת כך:
צפונה לאלים כתר הלגיון נחבא- באלסקה, מקום צפוני שמעבר לאלים, איבד הלגיון את כתר הלגיון, עיט הזהב.
בנפילה מקרח בן נפטון יטבע- פרסי (בן פוסידון) נופל מהקרח עם צבא המתים לים, הוא בטוח שיטבע בגלל הנבואה, אבל בסופו של דבר מתברר שכנראה המשמעות מאוחרי המילה היא דווקא יתבע – כלומר יתבע לעצמו את הזהב שהיה שם, ויחזיר אותו למחנה יופיטר./יטביע את הקרחון ואת צבא הרוחות שעליו. (במקור, יש שימוש באותה מילה עבור "יטבע [בעצמו]" או "יטביע [אחרים]", וללא המשך נראה כאילו מדובר בראשון, אך ההמשך עשוי להפוך את המשמעות דווקא לזו השנייה).
הנבואה השלישית בסדרת הספרים היא:
בדד מתהלכת בת החכמה,
ברומא בוער אות אתנה הרמה.
תאומים מחניקים נשימת המלאך,
אשר הסוד למוות-עד בידו מונח.
זהוב וחיוור ניצב אסון הענקים,
אשר יחולץ בכאב מתוך כלא החוטים.
הנבואה מתגשמת כך:
בדד מתהלכת בת החוכמה – אנבת', בת אתנה (אלת החוכמה), צריכה לצאת למסע לבד בעקבות אות אתנה. היא תצא למסע ללא כלים קסומים (מלבד דרכמת הכסף של אתנה) כוחות או עזרה מאמה האלה, שרבה איתה ואינה מחשיבה אותה לבתה.
ברומא בוער אות אתנה הרמה – במהלך מסעה של אנבת', היא עוקבת אחרי סימנים בוערים של ינשוף (סמלה של אתנה).
תאומים מחניקים נשימת המלאך, אשר הסוד למוות עד בידו מונח – התאומים הענקים אפיאלטס ואוטוס, שמים את ניקו די אנג'לו בכד אטום לאוויר וחונקים אותו. "אנג'לו" פירושו מלאך באיטלקית, וניקו מצא את שערי המוות שהם הסוד למוות עד (לאחר שיסגרו אותם מפלצות וחצוים ימותו שוב באופן קבוע).
זהוב וחיוור ניצב אסון הענקים, אשר יחולץ בכאב מתוך כלא החוטים – כדי להציל את הפסל אתנה פרתנוס (שהוא אסון הענקים, שכן הוא יעזור לחצויים להתאחד ולהילחם בגאיה וענקים) והוא גם זהוב וחיוור (שנהב וזהב), שבעת החצויים חילצו אותו בכאב רב (אנבת' ופרסי נפלו לטרטרוס, ובמהלך מסע החיפושים להצלת הפסל אנבת' שברה את הקרסול שלה) מכלא חוטים – קורי העכביש של ארכנה.
נבואה נוספת (חלקית) היא כאשר האלה נמסיס אומרת לליאו שהיא תוכל לעזור בבעיה שלא יוכל לפתור, אך הוא ישלם מחיר כבד ונותנת לו עוגיית מזל. הנבואה מתגשמת כך: הוא אינו יודע מהו הקוד לכדור שארכימדס בנה, אז הוא מבקש את עזרת נמסיס בשבירת העוגייה, ומציל את הייזל ופרנק מהאידולונים, אולם הוא משוכנע שפרסי ואנבת' שנפלו לטרטרוס הם המחיר ששילם.
הנבואה הראשית, שניתנה על ידי רייצ'ל אליזבת דר בסוף הסדרה הקודמת, והרומאים מכירים אותה כ"נבואת השבעה" העתיקה, היא
שבעה חצויים ייענו לאתגר.
עולם ומלואו יסער או יבער.
נדרים לקיים עד כלות הנשימה,
בשערי המוות תגעש מלחמה.
שבעה חצויים יענו לאתגר – הכוונה לשבעת החצויים (פרסי, אנבת', ג'ייסון, פייפר, פרנק, הייזל, ליאו) שיצאו למסע ברומא ולאחר מכן ביוון - מקור האלים.
עולם ומלואו יסער או יבער – ליאו בעזרת פסטוס מרים את גאיה לשמיים, שזאת הדרך היחידה שבה אפשר לחסל את גאיה. ג'ייסון ופייפר עולים אחריו, ליאו מעלה באש את גאיה, ג'ייסון שומר שהיא לא תרד לאדמה ופייפר מנסה להרדים את גאיה. פייפר מצליחה, גאיה מתאיידת וליאו מת אבל חוזר לתחייה בזכות מרפא הרופאים.
נדרים לקיים עד כלות הנשימה – ליאו נודר בנהר הסטיקס שימצא את קליפסו ויחלץ אותה מאוגיגיה, ותוך כדי קיום הנדר, מת וחזר לחיים.
בשערי המוות תגעש מלחמה – הכוונה לשערי המוות שבבית האדס שבאפירוס, שם נלחמו החצויים שיצאו למסע נגד חייליה של גאיה.